Ego Odo filius Hugonis ducis Burgundie notum facio presentibus et futuris quod Boinus prepositus Castellionis dederit in perpetuam elemosinam Beate Marie Cistercii domum quandam apud Castellionem in porta de Chomont quod laudavit uxor eius et filii Willermus scilicet clericus, Hugo et Thomas. Ego quoque hoc ipsum laudo et concedo ut Cisterciensis ecclesia domum eandem perpetuo possideat liberam et quietam et ut homo quem fratres Cistercienses in eadem domo ad custodiam illius assignaverint liber sit et quietus ab omni exactione et consuetudine. Ut autem hec elemosina perpetuo tenore conservetur eam presenti scripto confirmo et sigilli mei appositione communio. Actum anno ab Incarnatione Domini millesimo centesimo nonagesimo primo.